House Eutrue is 'n dubbelverdiepinghuis wat 2 verblyfopsies bied. Dis in die luukse Hermanus Heights en word deur die Hermanus-noordelike berg omring. Dis ideaal geleë om al die wonders van Hermanus te verken.
Die Eutrue Perel-eenheid is op die eerste verdieping met 'n privaat ingang. Dis apart van die eenheid op die grondverdieping en is ideaal vir 2 paartjies of 'n gesin van 4. Die eenheid beskik oor 2 en suite-slaapkamers. Die eerste slaapkamer het 'n koninggrootte-bed en die tweede slaapkamer het 2 enkelbeddens wat in 'n koninggrootte-bed omskep kan word. Albei kamers lei na hul eie privaat balkon.
Die oopplanleefareas …
Die oopplanleefareas beskik oor 2 afdelings: 'n eetarea en 'n kombuis met ingeboude braaigeriewe. Gaste het toegang tot 5 balkonne vanuit die leefarea. Die 2 hoofbalkonne het 'n pragtige uitsig oor die noorde en weste, en die ander 3 balkonne het 'n uitsig oor die suide en die weste.
Die Eutrue Diamant-eenheid is op die grondverdieping en is troeteldier- en kindervriendelik. Gaste kan 1 troeteldier met goeie maniere saambring wat in die klein agterplaas kan speel. Die motorhuis het toegang tot die opwas en kombuis. Die oopplanareas het 'n portaal, kombuis, leefarea, eetarea en 'n onderdakstoep met ingeboude braaigeriewe. Daar is ook 'n kaggel in die leefarea.
Die eenheid beskik oor 2 slaapkamers. Die hoofslaapkamer het 'n koningingrootte-bed en die ander slaapkamer het 2 enkelbeddens. Daar is 'n rusbank in die leefarea vir 'n vyfde gas. Die hoofslaapkamer se ruim, en suite-badkamer het 'n bad, stort, toilet en 'n bidet. Die tweede badkamer het 'n stort en 'n toilet.
Albei eenhede het 'n groot TV met DStv en gaste het toegang tot die internet. Die eenhede kan saam vir 'n groep van 8 tot 10 gaste bespreek word, onderhewig aan beskikbaarheid.
Die perseel is langs 'n pragtige fynbosbelt in die ooste. Dis 2 km van die middedorp, 3,4 km van Voëlklipstrand en stapafstand van die Saterdagmarkie en Fernkloofnatuurreservaat af.